Peggy Sue

«Peggy Sue» er en amerikansk rock and roll-sang, skrevet av Buddy Holly, Jerry Allison og Norman Petty. Holly spilte den inn 29. juni og 1. juli 1957 i Clovis i New Mexico. 
Sangens hovedperson var Peggy Sue Gerron, som døde i Lubbock i Texas 1. oktober 2018, 78 år gammel.


== Platehistorie ==
«Peggy Sue» ble utgitt på singlen Coral 9-61885 samme år, 1957. The Crickets ble ikke nevnt på singlen, men det er kjent at både Joe B. Mauldin (kontrabass) og Jerry Allison (trommer) var med på innspillingen. B-siden var «Everyday».
«Peggy Sue» ble også utgitt på Hollys selvbetitlede LP-plate i 1958. Sangen er rangert som # 194 på magasinet Rolling Stones liste over The 500 Greatest Songs of All Time i 2004.
Sangen het opprinnelig «Cindy Lou» og var oppkalt eter Hollys niese, datteren til hans søster, Pat Holley Kaiter. Tittelen ble senere endret til «Peggy Sue» som en referanse til Peggy Sue Gerron, kjæreste  – og fremtidig hustru – til The Crickets trommeslager, Jerry Allison, som Allison nylig hadde hatt et midlertidig brudd med.Passende nok spilte Allison en fremtredende rolle i produksjonen av sangen og spilte paradiddles på trommer gjennom hele sangen. Trommenes lyd fades inn og ut som et resultat av [real-time engineering]tekniker av produsenten, Norm Petty.
Sangen er rangert som den hundrede største sangen noensinne samt den tredje beste sangen i 1957 av Acclaimed Music.
I begynnelsen var kun Allison og Petty oppført som sangens opphavspersoner. På Allisons insistering ble Holly kreditert som medopphavsperson etter sin bortgang.


== Oppfølger ==
Holly skrev en oppfølger med tittelen «Peggy Sue Got Married». Den ble spilt inn som demo eller som øvingsversjon i hans leilighet i New York City 5. desember 1958, kun akkompagnert av ham selv på gitar. Tapen ble oppdaget etter hans død og ble «forbedret» for kommersiell utgivelse ved å tilføye backgroundvokaler og et elektrisk gitar-spor, som druknet Hollys eget gitarspill (og nesten hans stemme også). Den sjeldent hørte originalversjonen ble utgitt på en vinylsamling med tittelen, The Complete Buddy Holly, og ble senere spilt under rulletekstene på begynnelsen av filmen, Peggy Sue ble gift (Peggy Sue Got Married), fra 1986,  med Kathleen Turner i hovedrollen. Etter Hollys bortgang ble The Crickets' egen coverversjon utgitt på single i  1960. Gruppa fulgte det opprinnelige arrangementet til «Peggy Sue» med den eneste forskjellen at David Box, en Buddy Holly-soundalike, var ledesanger.


== Notable innspillinger ==
Countrysanger Billy «Crash» Craddock. Utgitt på hans LP-plate, Mr. Country Rock (ABC ABCX 788), i 1973
John Lennon. Utgitt på hans LP-plate, Rock 'n' Roll (Apple PCS 7169), i Storbritannia i 1975
The Beach Boys. Utgitt på gruppas LP-plate, M.I.U. Album (Reprise MSK 2268), i 1978
Hank Marvin. Instrumentalversjon utgitt på hans CD-album, Hank Plays Holly (PolyGram 533 713-2 og Spectrum 544 3872), i 1996
Cobra Starship. Utgitt på tributt-CD-albumet, Listen to Me: Buddy Holly (Verve Forecast B0016050-02), i 2011


== Norsk versjon ==
Arve Sigvaldsen har skrevet en norsk tekst. Den norske tittelen er også «Peggy Sue».


=== Innspilling ===
Dag Spantell. Utgitt på singlen Talent TS 076  i 1978.


== Arv ==
I sin sang, «Old», indikerte Paul Simon sin alder ved å synge «First time I heard Peggy Sue/I was 12 years old./Russians up in rocket ships/and the war was Cold».
Julian Copes CD-album fra 1991 hadde tittelen Peggy Suicide.
I episoden How the Tess Was Won av TV-serien, Quantum Leap, arbeidet en ung Boddy Holy som gårdsgutt i Texas, oppfant sangen som en hyllest til en grisunge og kalte den Piggy Sooey. Sam Beckett foreslo at han i stedet skulle kalle den Peggy Sue, og – etter å ha hørt sangen – innså han at tenåringen, som han kalte «Buddy», i virkeligheten var Buddy Holly.
På blink-182s CD-album, Cheshire Cat, har én av sangene tittelen «Peggy Sue». Sangen er også med på live-CD-albumet, The Mark, Tom, and Travis Show: The Enema Strikes Back.
På Myslovitz' CD-album, Miłość w czasach popkultury, har én av sangene tittelen «Peggy Sue nie wyszła za mąż» (Peggy Sue ble ikke gift).
I Almost Famous begynte sologitaristen, Russel Hammond, i det fiktive bandet, Stillwater, å synge denne sangen, mens flyet – som han og hans bandkollegaer reiste med – møtte en voldsom turbulens, en referanse til Buddy Hollys egen død i en flyulykke.
Det norske bandet Trashcan Darlings' «Peggy Sue is Dead» ble utgitt på CD-platen i EP-format, Tunes From The Trashcan, i 2004.
I Quentin Tarantino's film, Pulp Fiction, kalte kelneren Buddy Holly Mia Wallace for Peggy Sue, da han mottok hennes bestilling i Jack Rabbit Slim's, en restaurant med 1950-årene som tema, bemannet av dobbeltgjengerne til tiårets popikoner.
I  alternativ historie-romanen, Back in the USSA, var Peggy Sue navnet på ei jente som den unge Buddy Holly kjente og var tiltrukket av.
I romanene, Wild Cards (en annen alternativ historie-serie), beholdt sangen sin opprinellige tittel, «Cindy Lou». I den femte Wild Cards-romanen, Down and Dirty, ble det forklart at i denne versjonen av historien var Jerry Allisons brudd med Peggy Sue Gerron permanent og således ble sangens tittel aldri endret.
«Peggy Sue» ble også referert til i det en newzealandsk låtskriver for barn kalte en ministrelsang, «From Rock, to Roll to Rocket», i linjen «Buddy Holly sang Peggy Sue».
Sangen var med i den svenske filmen, Ondskapen, fra 2003.
«Peggy Sue» ble også referert til i sangen, «Man Down» med Rihanna fra 2011.


== Listeplasseringer ==


== Referanser ==


=== Litteratur ===
Amburn, Ellis (1995): Buddy Holly: a Biography, St. Martins Press, ISBN 0-312-14557-8
Jonathan Cott in The Rolling Stone Illustrated History of Rock and Roll, Rolling Stone Press Random House (1976), ISBN 0-394-73238-3


== Eksterne lenker ==
Buddy Holly Discography
Liste over Hollys sanger, som det har blitt gjort coverversjoner av, innbefattet denne
BBC-intervju med Peggy Sue Gerron